OzLabs/hebrew-wiki-articles huggingface dataset:
מהומות ליל וייט

מהומות ליל וייט (באנגלית: White Night Riots) היו מהומות מחאה של הקהילה ההומוסקסואלית בסן פרנסיסקו. המהומות פרצו לאחר גזר דין מקל שנגזר על דן וייט, לשעבר חבר מועצת העירייה, אחרי שהורשע בהריגה כפולה של ראש העירייה, ג'ורג' מוסקונה וחבר מועצת העירייה, הארווי מילק, שהיה ההומוסקסואל הגלוי הראשון שנבחר למשרה זו בעיר.

ב-21 במאי 1979, עם היוודע גזר דינו המקל של וייט, התקבצו רבים ברובע הקסטרו, שרוב תושביו היו הומוסקסואלים ושבו נבחר מילק למשרתו, והחלו לצעוד לעבר בית העירייה של סן פרנסיסקו. ההפגנה הספונטנית הלכה והתרחבה ככל שהתקרבו המפגינים לבית העירייה, וכאשר הגיעו הצועדים לבית העירייה, עקרו כמה מהם את דלתות הבניין, פרצו לתוכו והציתו אותו.

כמה מאות שוטרים הגיעו למקום אך לא התערבו בנעשה, גם כאשר חלק מהמפגינים החלו לפגוע במכוניותיהם של השוטרים ולהציתן. הרקע לעוינות הרבה לשוטרים נבע לא רק מיחסם הרע להומוסקסואלים לאורך השנים, אלא גם מן העובדה שווייט היה שוטר לשעבר ואף זכה לגיבוי לא רשמי משוטרים בעיר.

אחרי שבאו על סיפוקם עזבו חלק מהמפגינים את המקום. השוטרים נכנסו לפעולה וסילקו את המתפרעים מתוך בית העירייה והמפגינים נסוגו לרחוב מרקט, שבו כבר התפרעו מפגינים, חלקם כאלו שלא היו קשורים לקהילה ההומוסקסואלית. מאוחר יותר, לפי חלק מהדיווחים, הגיעו שוטרים שהתפרעו בנקמה על ההתרחשויות בבית העירייה, באזור רחוב קסטרו.

==ראו גם==
*מהומות סטונוול
*אגודת מאטאשין

==קישורים חיצוניים==

* [http://thecastro.net/milk/whitenight.html דיווח על המהומות]
* [https://web.archive.org/web/20060202001324/http://www.shapingsf.org/ezine/gay/files/whitengt.htm דיווח אישי על המהומות]

==הערות שוליים==

קטגוריה:הפגנות
ליל וייט
קטגוריה:סן פרנסיסקו: היסטוריה
קטגוריה:1979 בארצות הברית
קטגוריה:ארצות הברית: אפליה
קטגוריה:קליפורניה: היסטוריה
קטגוריה:הקסטרו
קטגוריה:הארווי מילק
קטגוריה:להט"ב בקליפורניה
תהל"ה

תהל"ה היא עמותה המספקת תמיכה להורים ובני משפחה של חברי קהילת הלהט"ב.

== היסטוריה ==
עמותת תהל"ה נוסדה בשנת 1992 על ידי יונתן דנילוביץ' ז"ל ודבורה לוז ז"ל כקבוצת תמיכה הדדית של הורים לילדים מהקהילה הגאה. הקבוצה נהגה להיפגש אחת לחודש בבית האגודה בתל אביב, בהנחיית שרה אבני.

דבורה לוז עמדה בראש העמותה במשך שנים ארוכות. אחריה נבחרה לתפקיד חנה ארנון ויעל אגמון. דבורה ביחד עם שרה אבני, כתבו את הספר "אמא יש לי משהו לספר לך" (הוצאת שופרא, 2000) העוסק בנושא ההורות ללהט"ב.

עמותת תהל"ה מנוהלת על ידי ועד מנהל שנבחר מדי שנה על ידי האספה השנתית של חברות וחברי העמותה. כל החברות והחברים הפעילים בעמותה, לרבות חברות וחברי הוועד, הם מתנדבים.

==פעילות==
תהל"ה במהלך [[מצעד הגאווה בתל אביב, 2009]]
הורים החברים בארגון משתתפים ב[[מצעד הגאווה בתל אביב בשנת 2015 עם השלטים (ימין) "ילד/ה שלי רק בדרך שלך" (שמאל) "זכויות שוות לילדנו"]]
העמותה מפעילה קבוצות תמיכה להורים בכל רחבי הארץ, קו תמיכה טלפוני, אתר אינטרנט, הרצאות במתכונת "סיפור אישי" וכן מספקת עלוני קשר.

מתנדבי תהל"ה משתתפים מדי שנה במצעדי הגאווה ברחבי הארץ. בשנת 2009 נבחרה עמותת תהל"ה להוביל את המצעד בירושלים.

העמותה פועלת ליצירת שינוי חברתי בעמדות החברה וביחסה אל הקהילה הלהט"בית ולקידום שוויון זכויות מלא. בנוסף, פועלת בשיתוף ארגוני קהילה נוספים ומול מוסדות ממשלתיים, לבניית תשתית חוקתית וחברתית לשוויון זכויות.

עם הזמן נוספו קבוצות תמיכה בירושלים ובחיפה, ובהמשך החלו לפעול קבוצות במקומות רבים בארץ. מגפת הקורונה שפרצה בשנת 2020 תרמה לפתיחת קבוצות תמיכה גם באמצעות זום. למפגשים מגיעים הורים ובני משפחה, ובמקרים מסוימים גם הילדים עצמם המעוניינים לשתף פעולה עם הוריהם. 

קבוצות תמיכה להורים של עמותת תהל"ה פעילות כיום בערים שונות, רובן לאוכלוסיית ההורים הכללית וחלקן לאוכלוסיות ספציפיות כגון: הורים דתיים, הורים של טרנסג'נדרים ואבות לילדים גאים.

חברות תהל"ה מגיעות לדיונים בוועדות הכנסת העוסקות בנושאים שקשורים לרווחה ושוויון זכויות לקהילת הלהט"ב, ונציגות של העמותה משמיעות שם את קולם של ההורים לאנשים להט"ב. פעילות של תהל"ה מתראיינות לתקשורת ומפיצות את דבר קיומן של קבוצות תמיכה במקומות רבים בישראל, כדי להקל על הורים שמרגישים צורך בתמיכה, למצוא את דרכם לקבוצות במקומות מגוריהם.

== ראו גם ==
* הורים, משפחות וחברים של לסביות והומואים

==קישורים חיצוניים==
* 
* 
* [http://www.wdg.co.il/תהלה תהל"ה], באתר "WDG חדשות הקהילה הגאה"
* 

קטגוריה:ארגוני להט"ב בישראל
קטגוריה:ארגוני עזרה בישראל
קטגוריה:ישראל: עמותות
קאנו

קאנוּ הוא סוג של סירה קטנת ממדים, ששטה על פי רוב על ידי משוטים, אך לעיתים גם בעזרת מפרשים. לקאנו שני קצוות מחודדים ובדרך כלל הוא פתוח בצדו העליון, אם כי קיימים גם קאנואות בעלי כיסוי.
 
קאנו החתירה מונע על ידי "משוטים אינדיאניים", כשמספר החותרים תלוי בממדי הסירה. החותרים פונים לכיוון השיט, בין שהם יושבים על חיזוקי רוחב של הגוף ובין שהם כורעים ומשעינים את ברכיהם ישירות על התחתית. זה ההבדל בין חתירה בקאנו לבין חתירה בסירה רגילה, אז פונים החותרים אל הירכתיים, נגד כיוון השיט. המשוט האינדיאני יכול להיות בעל להב אחד או שניים.
 
לקאנואות מפרשים מגוון רחב של מעטי-מפרשים. הדגמים הנפוצים של קאנואות המפרשים המודרניים הם בעלי מעטי מפרשים ששטחם 5 מטרים מרובעים. לקאנו המפרשים הבינלאומי שטח מפרשים של 10 מטרים מרובעים, והוא אחד מדגמי התחרות הראשונים והמהירים ביותר בעולם המערבי.

==תחרויות קאנו==

תחרות הקאנו הראשונה נערכה בבריטניה ב-1866 ומאז אולימפיאדת ברלין (1936) זהו ענף אולימפי. קיימים מספר סוגי תחרויות, הבולטות שבהן תחרויות ספרינט, שהן תחרויות במים שקטים למרחקים קצרים, ותחרויות סלאלום, הנערכות במים לבנים, ובהן על החותרים לעבור בנקודות מסוימות המסומנות במים, ולעיתים גם לחתור נגד הזרם.

==ראו גם==
* תחרות בניית סירות קאנו מבטון
קאנו מ[[אלומיניום]]
==קישורים חיצוניים==

* 
* 
שיט בקאנו
[[שיט ספורטיבי בקאנו]]

קטגוריה:סוגי כלי שיט
קטגוריה:סירות
קטגוריה:ספורט אולימפי
אולודום

אוֹלוֹדוּם (בפורטוגזית: Olodum) היא קבוצה תרבותית הפועלת בקרב הקהילה האפרו-ברזילאית בעיר סלבדור, בירתה של מדינת המחוז באהיה שבברזיל.
== היסטוריה ==
אולודום נוסדה בשנת 1979 כקבוצה בשם "הגוש האפרו קרנבלי של סלבדור" במטרה מוצהרת להילחם בגזענות, לעודד את ההערכה העצמית והגאווה בקרב האפרו-ברזילאים ולפעול למען זכויות האזרח של קבוצות שוליים. כיום היא מוכרת על ידי ממשלת באהיה כארגון לא ממשלתי הפועל לתועלת הציבור. הקבוצה מקיימת פעילויות תרבות, בעיקר בתחומי המוזיקה והתיאטרון, שבהן משתתפים ילדים ובני נוער תושבי סלבדור: במהלך השנים היו חברים בה אלפי אנשים ורבים עוד יותר נטלו חלק בפעולותיה. מדי שנה משתתפת הקבוצה בקרנבל. קבוצת המוזיקה של אולודום – הלהקה (a banda) המורכבת ממתופפים ונגני כלי הקשה שונים, מנגנת מוזיקה אפריקנית קצבית ומשלבת בה רגאיי ומקצבים לטיניים כמו סמבה. מאז שנת 1987 הוציאה הלהקה אלבומים רבים. שנת 1990 הייתה שנה של חשיפה עולמית: פול סיימון הקליט עם אולודום את "The Obvious Child" ("הילד הברור מאליו"), אחד משירי אלבומו "Rhythm of the Saints" ("מקצב הקדושים"); הקליפ לשיר צולם בפֶּלוֹרִינְיוּ, שהוא הרובע העתיק של העיר סלבדור. בשנת 1995 השתתפה הלהקה בקליפ של מייקל ג'קסון שהוכן לשיר "They Don't Care About Us" ("לא אכפת להם מאתנו"). "גרסת אולודום" של השיר, שמתאימה את עצמה לקצב התיפוף של הלהקה, הפכה פופולרית יותר אף מן הגרסה המקורית שבאלבום. אולודום שיתפה פעולה עם אמנים נוספים, ובהם קייטנו ולוזו, דניאלה מרקורי, הרבי הנקוק, ויין שורטר וג'ימי קליף.

== דיסקוגרפיה ==
* (Egito Madagáscar (1987
* (Núbia Axum Etiópia (1988
* (Do Nordeste do Saara ao Nordeste Brasileiro (1989 
* (Da Atlantida á Bahia... O Mar é o Caminho (1991
* (A Música do Olodum (1992 
* (O Movimento (1993
* (Filhos do Sol (1995
* (Sol e Mar - Olodum ao Vivo Em Montreax (1995
* (Roma Negra (1996
* (Liberdade (1997
* (Best Of Olodum (1997
* (A Música do Olodum - 20 Anos (1999
* (2001) Serie Warner 25 Anos
* (Olodum Pela Vida (2003 
* (2003) Latin Essentials, Vol. 7 - Olodum
* (Best Of Olodum (2005 

==קישורים חיצוניים==

* 

קטגוריה:ברזיל: תרבות
קטגוריה:להקות ברזילאיות
קטגוריה:סלבדור (ברזיל)
קטגוריה:באהיה: תרבות
קטגוריה:להקות שהוקמו בשנת 1979
צ'ארלס

צ'ארלס (Charles) הוא הגרסה האנגלית לשם שמקורו בגרמנית עתיקה, ומשמעו "אדם חופשי".

קטגוריה:שמות משפחה
קטגוריה:שמות פרטיים לגברים
קטגוריה:שמות פרטיים אנגליים
1030

== אירועים ==

ללא תאריך מדויק:
* בעיראק מתרחשות בשנות ה-30 תקיפות רבות של ה"איארון", שודדים נודדים, אשר תוקפים את בתי העשירים בבגדד ומכריחים אותם לשלם דמי כופר, אנארכיה שולטת ברחובות העיר
* פברואר: מלך פולין מיישקו השני תוקף את האזור שבין האלבה והסאלה ומחריב את הכפרים
* נוסדה העיר קאונאס (קובנה) שבליטא
* נוסדה העיר טארטו באסטוניה
* צרפת: אנרי הראשון מורד נגד אביו, רובר
* רומנוס השלישי, קיסר האימפריה הביזנטית, נכשל בניסיונו לכבוש את ח'אלב מידי הערבים
* תחילת הפשיטות הטורקמניות על אסיה הקטנה
* שבטים של רוס תוקפים את אזרבייג'ן ואזור מזנדרן
* ירוסלב החכם מקים בנובוגרוד בית ספר גבוה לכמורה ולמקצועות אחרים
* מסטיסלב מצ'רניהיב מקים בעיר את קתדרלת "המושיע הקדוש", בה גם נקבר
* ירושלים: תחילת שיקום כנסיית הקבר מהריסתה על ידי השליט הפאטימי אלחאכים באמר אללה
* בניית הקתדרלה של שפייר
* סוף "תקופת ההתגלות" של הדת הדרוזית

== נולדו ==

ללא תאריך מדויק: 
* בלדוויין הרביעי, רוזן פלנדריה (נפטר ב-1070)
* ווסוולוד הראשון מרוס של קייב
* רבינו אליקים בן משולם הלוי משפירא, מחכמי יהדות אשכנז (נפטר ב-1100)

== נפטרו ==

== לוח שנה ==









==קישורים חיצוניים==
פיצוץ

פיצוצים במהלך תצוגה אווירית ב[[מירמר]]
פיצוץ (אקספלוזיה) הוא גדילת נפח מהירה של חומר ולרוב שינוי מצב צבירתו לגז. ככל שהשינוי מהיר יותר, כך החומר שנוצר נמצא בלחץ גבוה יותר. 

הלחץ שנוצר גורם לגל הדף אטמוספירי חזק כשהוא מתאזן עם הלחץ האטמוספירי של הסביבה. אם החומר המתפוצץ כלוא במעטפת חומר אחר הוא יגרום לעיתים לריסוק המעטפת.

==שימושים==
לפיצוץ מספר שימושים, העיקריים שבהם הם:
*כרייה
*הדף של גופים שונים 
*הריסת מבנים
*שימוש במסגרת מלחמה או עימות צבאי במטרה לפגוע במטרות אסטרטגיות או לחלופין בבני אדם.

==ראו גם==

* חומר נפץ
* ניפוץ (דטונציה)
* מהירות התפוצצות
* פיצוץ אד מתפשט של נוזל רותח
* סופרנובה

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:תגובות כימיות
מה עובר על גילברט

מה עובר על גילברט (באנגלית: What's Eating Gilbert Grape) הוא סרט אמריקני, משנת 1993, בבימויו של לאסה הלסטרם. בסרט משחקים ג'וני דפ, ג'ולייט לואיס, ולאונרדו דיקפריו בן ה-19, בתפקידו הראשון כשחקן בסרט. על משחקו בסרט זה היה דיקפריו מועמד לפרס אוסקר לשחקן המשנה הטוב ביותר.

== עלילת הסרט ==

גילברט גרייפ (ג'וני דפ) הוא צעיר בעיירה נידחת, בן לבוני (דרלין קייטס) כבדת המשקל המרותקת למיטה, שלא יצאה מהבית מאז מות בעלה, שבע שנים קודם לכן. האם אוכלת כל היום, מדברת כמעט אך ורק על אוכל וצופה כל היום בערוץ הבישול. היא גם מחלקת לילדיה כל היום פקודות שרובן הן הוראות בישול.

אחיו של גילברט, ארני (לאונרדו דיקפריו), המתקרב לגיל 18, לוקה במוגבלות שכלית התפתחותית, שובב ומלא שמחת חיים, אך חסר כל בגרות ושיקול דעת. הוא אינו יכול להישאר ולו לזמן קצר בלא השגחה צמודה כי שיקול הדעת הלקוי שלו מסכן את עצמו ואת הסדר הציבורי. בבית נמצאות גם אחות מבוגרת המתוסכלת באופן תמידי ואחות צעירה, בת 15, שעובדת לפרנסתה ואינה שמחה לחלוק באחריות. גילברט נושא על כתפיו את עיקר פרנסת המשפחה, אחזקת הבית המתפורר ואת עיקר הטיפול באחיו ובאמו.

יום אחד מגיעה לעיירה קבוצת מטיילים ובהם בקי (ג'ולייט לואיס), נערה יפהפייה בת גילו של גילברט. לפתע עולמו משתנה והוא מוצא עצמו מאוהב. גילברט חושש שהנערה שבה התאהב תדחה אותו, בגלל מצבם של אמו ואחיו. אולם, הוא אינו בורח מאחריותו. הסרט עוקב אחר התאהבותו של גילברט, במקביל לצורך בטיפול באמו, ובבושה הנלווית להבאת חברים לביתו; ובמקביל לצורך בהצבת גבולות לאחיו, הנוטה להרוס ולחבל בדברים, בתמימות נוגעת ללב, מתוך אי הבנת סיטואציות החיים השונות. גילברט חושש להיקשר לבקי למרות שהיא נקשרת אל ארני ומתחננת לפגוש את אמו.

האם מתרגשת מאוד לקראת יום הולדתו ה-18 של ארני, המגיע לגיל זה אף על פי שהרופאים ניבאו לו מוות לפני גיל 10. המשפחה מארגנת מסיבה גדולה שנערכת חרף מעשי הקונדס ההרסניים של ארני ואף שיום לפני המסיבה גילברט מאבד את עשתונותיו, מכה את ארני ובורח אל בקי בלא להשאיר הודעה. גילברט ובקי מגיעים אל המסיבה ומסתבר להם שהאם מתביישת לצאת מהבית ולפגוש את האורחים בשל משקלה החריג ביותר. גילברט כופה על אמו לפגוש את בקי.

האם מתוודה בפני גילברט שהיא תופסת עד כמה נכותה מקשה על חיי ילדיה ושהיא לא האמינה שגילברט יחזור אחרי שנעלם ללילה אחד. היא מגלה לגילברט שאביו לא בהכרח מת ושייתכן שהוא פשוט נטש אותם, עוד לפני שהיא התחילה להשמין. האם מחליטה לקחת אחריות על חייה, מטפסת במדרגות אל חדר השינה וקוראת אליה את ארני שהגיע לגיל בגרות. אולם, ארני מגלה על המיטה את גופתה המתה של אמו.

הוצאת הגווייה מהבית המתפורר דורשת מנוף והמשפחה אינה יכולה לממן את השימוש בו. מעבר לזה הם חוששים לכבוד המתה ולא רוצים שקהל הסקרנים ילעג למשקלה. הם מחליטים לשרוף את הבית עם הגווייה.

שנה מאוחר יותר האחיות הן נשות קריירה וגילברט וארני מצטרפים למסע קראוונים עם בקי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1993
קטגוריה:סרטי דרמה אמריקאיים
קטגוריה:מוגבלות שכלית התפתחותית באמנות
מטות הטילים

המכוניות בתחילת המתקן לפני שהן מאיצות.
מטות הטילים (באנגלית: Rocket Rods) היה מתקן בארץ המחר בדיסנילנד שבקליפורניה.

==נתוני המתקן==
* פתיחה: 22 במאי 1998 (עם הפתיחה המחודשת של ארץ המחר)
* סגירה: ספטמבר 2000 (נסגר רשמית באפריל 2001)
* מתכנן: וולט דיסני אימג'ינירינג
* נוסעים: 5 נוסעים לרכב
* מהירות מקסימלית: 56 קמ"ש
* משך הנסיעה במתקן: 3:00
* מתקנים קודמים במיקום זה:
** מראה-מעגלי 360° (אזור התור)
** פיפלמובר
* מתקן נוכחי במיקום זה: משגרי החלל של באז שנות אור

==היסטוריה==
המתקן נפתח ב-22 במאי 1998 במסגרת ארץ המחר החדשה. מתקן זה מתקן מהיר שנסע על מסלוליו של המתקן הקודם במיקום זה - פיפלמובר. המבקרים נכנסו למתקן במקום בו עמד בעבר מתקן מראה-מעגלי 360 בכניסה לארץ המחר. חדר ההמתנה הראשון היה מעוטר בשרטוטים של מתקנים שונים בארץ המחר, וכן תצוגות של כלי רכב ממתקנים קודמים שהועמדו ליד השרטוטים. בין רכבים אלה הוצגו רכב הפיפלמובר, רכב ממתקן סילוני הטילים, טיל ממתקן הר החלל וכן תא הנהג של המונורייל מדגם III שנעשה בו שימוש בדיסנילנד. בחדר התור השני הוצגו על תשעה מסכים היוצרים מסך מעגלי של 360 מעלות מקטעים מהסרט אמריקה היפה.
מאולם ההמתנה השני עברו המבקרים למנהרה שהביאה אותם לתחנת מטות הטילים המוגבהת במרכז ארץ המחר.

כלי הרכב המסיע 5 מבקרים הוביל את המבקרים במורד המסלול תוך סטיות לימין ולשמאל על גבי המסלול על מנת להגביר את ההנאה. המבקרים עברו דרך בניין סטאר טורס, מנהרה בה נדמה היה למבקרים שהם עומדים להתנגש בכלי רכב נוסף (בפועל השתקפות על גבי מראה), דרך הר החלל, קרוסלת הקידמה ומעל מתקן אוטופיה ומתקן מסע הצוללת.

בשל התורים הארוכים היה מתקן זה הראשון בין מתקני דיסני שאיפשר עליית נוסעים בודדים (בלי קבוצות) בתור מקוצר.

==ביטול המתקן==
המתקן נסגר לשיפוצים בספטמבר 2000 ולאחר שאלה לא בוצעו, באפריל 2001 הוכרז כי המתקן נסגר באופן סופי.

הסיבות לסגירת המתקן נבעה מהעובדה שהמתקן השלים את מסלולו בשלוש דקות - מסלול שלקח למסיע אנשים 16 דקות להשלים. בעת הקמת המתקן לא היה די תקציב להתאים את המסלול למהירות החדשה, הטיות במסלולים לא נבנו, והרכבים נאלצו להאט לפני הסיבובים על מנת שלא להתהפך. שיקולים תקציביים אלה נגרמו בשל שלא נמצא מממן למתקן. שינויי מהירות אלה גרמו לכשלים במחשבי הרכבים המנטרים את המהירות, והמתקן נתקע מספר פעמים ביום, דבר שגרם לתורים להתארך ולהגיע לעיתים לשלוש שעות המתנה, והמבקרים קיבלו כרטיסי כניסה ליום אחר כפיצוי.

לאחר סגירת המתקן נזרקו כלי הרכב שלו, למעט כלי רכב אחד שהוצב בחזית מסעדת הוליווד בפארק ההרפתקה הקליפורנית של דיסני למשך מספר חודשים בשנת 2002. לאחר מספר חודשים הוסר כלי הרכב.

אזור התור של המתקן משמש כיום את מתקן משגרי החלל של באז שנות אור אשר נפתח בשנת 2005. במסלולי המתקן לא נעשה כיום שימוש.

==מוזיקה==
הפסקול של המתקן התבסס על שיר הנושא "דרכי הקסם המהירות" (Magic Highways) שנכתב על ידי המלחינים האחים שרמן.

==קישורים חיצוניים==

* [http://patft.uspto.gov/netacgi/nph-Parser?patentnumber=6227120 פטנט מספר 6,227,120]

קטגוריה:דיסני: פארקי שעשועים
קטגוריה:דיסנילנד
אוקיינוס (מיתולוגיה)

אוקיינוס
אוקיינוס (ביוונית עתיקה: Ὠκεανός; בלטינית: Oceanus; התעתיק המדויק של השם, על פי היוונית: אוֹקֵאָנוֹס) הוא טיטאן הים מהמיתולוגיה היוונית.

== במלחמת הטיטאנים ==
ברוב גרסאות הסיפור אודות מלחמת הטיטאנים ושנים-עשר האלים האולימפיים, הטיטאנומכיה, לא עמד אוקיינוס, יחד עם פרומתאוס ותמיס, לצדם של אחיו הטיטאנים כנגד אלי האולימפוס, ובמקום זאת פרש מן הקרב. בנוסף, הוא סירב להושיט עזרה לקרונוס, כשהלה מרד באביו אורנוס.

== תיאוריו והתגלמויותיו ==
אוקיינוס היה, על פי אמונת היוונים והרומאים הקדמונים, נהר ענק שהקיף את העולם. ליתר דיוק, הכוונה הייתה לזרם מים אוקייני בקו המשווה, שעליו צף "העולם הנושב" (אויקומנה, oikoumene). במיתולוגיה היוונית תואר אוקיינוס בדמותו של טיטאן, בנם של אורנוס וגאיה. באמנות היוונית העתיקה מתואר הטיטאן אוקיינוס לעיתים קרובות כבעל פלג-גוף עליון שרירי עם זקן ארוך וקרניים, ופלג-גוף תחתון של נחש.

חוקרים אחדים סבורים כי אוקיינוס גילם בתחילה את הים התיכון ואת האוקיינוס האטלנטי, שני אגני מי הים הגדולים ביותר שהיו ידועים ליוונים הקדמונים. ברם, עם התפתחות הידע הגאוגרפי נעשה אוקיינוס להתגלמות מימיו הבלתי-נודעים של האוקיינוס האטלנטי (שנקרא גם "ים האוקיינוס"), בעוד שפוסידון שלט על הים התיכון.

בת-לווייתו של אוקיינוס היא אחותו טתיס, ומזיווגם נולדו שלושת אלפים צאצאים הידועים בשם אוקיינידים.

אוקיינוס מופיע הן במיתוסים והן בקוסמוגרפיה היוונית. קרטוגרפים הוסיפו להציג במפותיהם את זרם המים המשווני המקיף את הארץ ממש כפי שהופיע על מגינו של אכילס.

סמליו של אוקיינוס הם רכיבה על סרטן ענק, ושימוש בנחש ים כמו בחרב.

== מגן אכילס ==
כמתואר באיליאדה של הומרוס, עיטר הפייסטוס את שולי מגינו של אכילס באוקיינוס, כמו העולם עצמו:

:"הוסיף וצר גם את שטף מי האוקיינוס האיתן
:סביב על-שפת אותה צנה – מעשה אמן להפליא"

== קישורים חיצוניים ==

* 

==הערות שוליים==

קטגוריה:טיטאנים
קטגוריה:אלי ים ונהר
אמשא ספנדאן

במיתולוגיה הפרסית, אמשא ספנדאן (פרסית: <span dir="rtl" lang="fa">امشاسپندان</span>; האלמותיים הטובים) היא קבוצה של שבעה אלים ואלות התומכים באהורה מאזדה ונאבקים למען הטוב וכנגד אנגרה מאינו וקבוצתו המכונה דיווים.

בקבוצת אמשא ספנדאן לוקחים חלק:
* וַהְמַן - "מחשבה טובה".אווסטית: Vohu Manah; פרסית חדשה: בַּהְמַן (بهمن)
* אַרְדְוַהִישְת - "אמת" או "צדיקות". אווסטה: Aša Vahištā; פרסית חדשה: ארדיבּהשת (اردیبهشت )
* שַהְרֵוַאר - "שלטון טוב". אווסטה: Xšaθra Vairya; פרסית חדשה: שהרוור (شهریور)
* סְפַּנְדַארְמַד - "הערצה (או דבקות) מקודשת". אווסטה: Spənta Ārmaiti; פרסית חדשה: ספּנדארמד (سپندارمد)
* הורדאד - "שלמות" או "מכלול". אווסטה: Haurvatāt; פרסית חדשה: ח'ורְדאד (خرداد)
* אמורדאד - "אלמוות". אווסטה: Amərətāt; פרסית חדשה: אמׂרְדאד (اَمُرداد)

בחיבורים מאוחרים יותר מופיע גם:
* סְרוש - "ציות". אווסטה: s(ə)raoša; פרסית חדשה: סְרוש (سروش)

==קישורים חיצוניים==
* 

קטגוריה:אלים זורואסטריים
אמורדאד

אמורדאד (באווסטה: Amərətāt; בפהלווי: Amurdād ; בפרסית: امرداد או مرداد - ״אלמוות") היא אחת הישויות האלוהיות בקבוצת אמשה ספנטס התומכת באהורא מזדא, במאבקו נגד אהרימן וקבוצת תומכיו המכונה דיווים.

אמורדאד היא אלת חיי הנצח ומגינת הצמחייה במיתולוגיה הפרסית. בלוח השנה הפרסי מוקדשים לה החודש החמישי והיום השביעי.
היא מופיעה תמיד יחד עם הורדאד, אלת הבריאות והשלמות האחראית על המים. בשל תחומי אחריותן, השתיים מעניקות מברכתן למזון ולשתייה.

אמורדאד היא אויבתה של אלת הזקנה זאריך.

==בתרבויות אחרות==
באסלאם, מוזכר הצמד "הארות ומארות" בקוראן (סורה 2, פס' 96); ככל הנראה זהו עיבוד של השמות האיראניים. 

במיתולוגיה הארמנית הצמד הורדאד ומורדאד הפכו לזוג אוהבים. הפרח הנקרא hawrot-mawrot על שם שתי הישויות האלה מסמל אהבה.

==ראו גם==
* הארות ומארות

==לקריאה נוספת==
* James Darmesteter, [http://gallica.bnf.fr/ark:/12148/bpt6k33049n Haurvatât Et Ameretât: Essai sur la Mythologie de l'Avesta], Paris, 1875

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלים זורואסטריים
דיווים

דיווים (בפהלווי: dēw; באווסטה: daēuua; בפרסית: دیو), במיתולוגיה הפרסית, היא קבוצת הישויות הרעות הנלחמות נגד כל צורה של הדת. הדיווים תומכים באל אהרימן במאבקו כנגד האל הבורא אהורה מאזדה וקבוצת תומכיו, האמשה ספנטס.

בקבוצת הדיווים הראשיים נכללים:
* ח'שם
* אקומאן
* אינדר
* נאגהיס
* סאוול
* תארומד
* תריז וזריז

==קישורים חיצוניים==

קטגוריה:אלים זורואסטריים
דאונטאון דיסני (קליפורניה)

left
דאונטאון דיסני (באנגלית: Downtown Disney) הוא אזור קניות, הסעדה ובידור באתר הנופש דיסנילנד בקליפורניה.

==תיאור האתר והקמתו==
האתר הוקם במהלך ההרחבה של אתר הנופש דיסנילנד, שכללה את הקמת ההרפתקה הקליפורנית של דיסני (אתר שעשועים שנפתח בשנת 2001). דאונטאון דיסני נמצא בשטח שבין פארק השעשועים דיסנילנד לבין פארק ההרפתקה הקליפורנית של דיסני, בצידו המערבי של אתר הנופש, מערבית למלון דיסנילנד. חלק מדאונטאון דיסני בנוי על גשר מעל דרך דיסנילנד (בעבר נקראה רחוב מערב). אתר הסעדה והנפשה זה קטן מהאתר דאונטאון דיסני המצוי בדיסניוורלד שבפלורידה. הכניסה לאתר חופשית, ונמצאת בו תחנת המונורייל של דיסנילנד.

בדאונטאון דיסני יש 12 בתי קולנוע, מסעדות רבות ובהן קפה יער הגשם וחנויות רבות.

== קישורים חיצוניים==

* 

קטגוריה:דיסני: פארקי שעשועים
קטגוריה:אתר הנופש דיסנילנד
ח'שם

חֶ'שְם (בפרסית אמצעית: xēšm; באווסטה: aēšəma; בפרסית: خشم), ישות דמונית במיתולוגיה הזורואסטרית.

משמעות שמו היא "זעם" או "חימה", והוא מתפקד גם כישות אלוהית במובן המופשט וגם במובן הגופני. הוא משתייך לקבוצת הדיווים, התומכת באהרימן ונאבקת נגד אהורה מאזדה ועוזריו, האמשה ספנטס. הוא פועל נגד הדת וטקסיה באמצעות אלימות, חוסר כבוד ושכרות שהוא משרה על בני האדם. ח'שם הוא גם אחד מהדיווים המענים את נשמות המתים בעוברם את גשר צ'ינוואט.

אויבו של ח'שם הוא הישות האלוהית סרוש, האחראי על צייתנות וכבוד לדת.

==ח'שם ביהדות==
בתלמוד מופיע אשמדאי כמלך השדים ("אשמדאי מלכא דשידי") וייתכן כי מקור המילה בדיוו ח'שם. עם זאת, הצירוף aēšmō.daēva*, שיכול היה להיות המקור למילה, לא מופיע באווסטה. במקורות מעובדים ומאוחרים בפרסית אמצעית כן מופיע הצירוף Xēšm Dēw, מה שיכול להעיד כי המקור האווסטי אבד. 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלים זורואסטריים
מנהל המידע של מחלקת האנרגיה

מנהל המידע של מחלקת האנרגיה (באנגלית: Energy Information Administration; בראשי תיבות: EIA) היא יחידת הסטטיסטיקה של מחלקת האנרגיה של ארצות הברית. ה-EIA אוספת ומפיצה נתונים אודות מלאי האנרגיה, יצור, צריכה, הפצה, מחירים, טכנולוגיות ונושאים בעלי קשר בינלאומי, כלכלי ופיננסי לתחום האנרגיה.

בין השאר, ה-EIA מסקרת נתונים על אנרגיית פחם, נפט, גז טבעי, חשמל, אנרגיה מתחדשת ואנרגיה גרעינית.

אחד מתוצריה של ה-EIA, הוא ה-Monthly Energy Review, דו"ח חודשי המספק נתונים סטטיסטיים חודשיים ושנתיים אודות צריכת האנרגיה הלאומית של ארצות הברית, בפילוח על פי מקורות האנרגיה. הנתונים בדו"ח זה ניתנים ביחידות של quads, או quadrillion BTUs.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: ארגונים ממשלתיים
סיק איירוני

סיק איירוני (באנגלית: Seek Irony, בתרגום לעברית "חפשו אירוניה", דו-משמעות הומונימית עם "אירוניה חולנית") היא להקת Modern Rock ישראלית אשר הוקמה בשנת 2000 על ידי האחים כפיר גוב (שירה) ורום גוב (תופים), יחד עם יואב וולנסקי (אלקטרוניקה וקלידים), ערן מונטנר (גיטרות) ודניאל שטרוסברג (בס) (הצטרף ללהקה בשנת 2004). 

הלהקה משלבת בסגנונה את הכוחניות המאפיינת את מוזיקת הרוק הכבד האמריקאי יחד עם סאונד וביטים המאפיינים מוזיקה אלקטרונית. בשנת 2005 חתמה הלהקה על חוזה הקלטות עם המפיקה האמריקאית סילביה מאסי (אשר עובדת עם הלהקות סיסטם אוף אה דאון, Tool, Red Hot Chili Peppers) אשר הזמינה את הלהקה להקליט אלבום באולפני RadioStar Studios שבבעלותה, בקליפורניה שבארצות הברית. עם סיום הקלטת האלבום, במהלך שנת 2006, נחשפה סיק איירוני במספר ראיונות בעיתונים ומגזינים בישראל ומחוצה לה, כולל מספר מגזינים של תעשיית המוזיקה האמריקאית. באפריל 2007 נבחר להיטה של הלהקה, "Tech'N'Roll", להשתלב באחת התוכניות היומיות הפופולריות ביותר של ערוץ הספורט האמריקאי "Fox Sports", The Best Damn Sports Show, והלהקה זכתה לחשיפה בשידור פריים טיים בטלוויזיה אמריקאית. 

בתחילת 2008 חתמה הלהקה עם חברת תקליטים אמריקאית חדשה מלאס ווגאס בשם "Aksel Records" והוציאה סינגל ראשון בשם: "Everything We Are", אשר נכתב בשיתוף עם זמר רוק מלבנון בשם ראב זגייב. סולן הלהקה כפיר גוב וראב זגייב פרסמו בלוגים אישיים בעמוד ה-myspace של סיק איירוני, המסבירים את השתלשלות האירועים שהובילו להיווצרות הקשר ולשיתוף הפעולה ביניהם. לפי פרסומים באתר הבית של הלהקה, סיק איירוני מתוכננים להקליט אלבום בכורה רשמי אשר יצא להפצה במהלך שנת 2008.

==קישורים חיצוניים==

* 

* 
* 
* 

קטגוריה:להקות מטאל ישראליות
קטגוריה:הרכבי מוזיקה אלקטרונית ישראלים
קטגוריה:להקות שהוקמו בשנת 2000
לכס (דיאלוג אפלטוני)

לָכֵס (ביוונית: Λάχης) הוא דיאלוג סוקרטי המובא בכתביו של אפלטון, העוסק בנושא של אומץ לב.
ליסימכוס, בנו של אריסטידס, ומלסיאס בנו של תוקידידס (מנהיג יווני משנות הארבעים של המאה החמישית לפני הספירה, אינו קשור להיסטוריון תוקידידס), מבקשים עצה מלכס וניקיאס האם עליהם לגרום לבניהם (אשר נקראים על שמות סביהם המפורסמים) להתאמן לקרב. לאחר שכל אחד מציג את דעתו, אחד בעד ואחד נגד, הם מזמינים את סוקרטס כדי שיכריע ביניהם.

במקום להשיב לשאלה, סוקרטס שואל מה אמור האימון להחדיר לילדים. לאחר שהוסכם כי האימון אמור להחדיר להם מידות טובות, ובייחוד אומץ לב, סוקרטס דן עם לכס וניקיאס מהו אומץ לב באמת.

סוקרטס, כהרגלו בדיוניו הפילוסופיים, מערער את תפיסותיהם הראשוניות של המשתתפים, אך מסיים את הדיאלוג ללא מסקנה, במצב הנקרא אפוריה.

== ראו גם ==
* כארמידס (דיאלוג אפלטוני)

==לקריאה נוספת==
* "לכס", בתוך: כתבי אפלטון; תרגם יוסף ג. ליבס, כרך א, הוצאת שוקן.
* מנון, לכס, בתרגום שמעון בוזגלו (ספרי עליית הגג/ידיעות ספרים, 2013).

==קישורים חיצוניים==

* [http://onlinebooks.library.upenn.edu/webbin/gutbook/lookup?num=1584 נוסח הדיאלוג בתרגום לאנגלית]
* , באתר של שמעון בוזגלו

קטגוריה:ערכים שבהם תבנית בריטניקה אינה מתאימה
קטגוריה:דיאלוגים אפלטוניים
אוקיינידים

"האוקיינידות", ציור מאת [[גוסטב דורה]]
במיתולוגיה היוונית, האוקיינידים (ביוונית עתיקה: Ωκεανιδες) היו שלושת-אלפי בניהם ובנותיהם של הטיטאנים אוקיינוס וטתיס (Tethys). כל אחד ואחת מאלוהויות ונימפות אלה היה פטרון של נחל, נהר, ים, אגם, בריכה, שדה מרעה, פרח או ענן.

== רשימת האוקיינידים ==
# אדמטה
# אורינומה (Eurynome)
# איאנטה (Ianthe) - נפלה (Nephele)
# איידיה (Eidyia)
# אינכוס (Inachos) - ממיסדי ארגוס, פוליס ביוון העתיקה.
# אכלוס (Achelous) - מגדולי הנהרות ביוון.
# אכרון (Acheron) - צפון מערב יוון.
# אלפאוס (Alpheos) - הנהר הגדול בפלופונסוס.
# אלקטרה (Elektra) - לא אלקטרה בתו של אגממנון.
# אמלתיאה (Amalthea) - הייתה אימו המאמצת של זאוס לפני שהגיע לאולימפוס.
# אמפיטריטה (Amphitrite) - אשתו המוכרת ביותר של פוסידון, אלת הים, אמו של טריטון.
# אניפאוס (Enipeos) - נהר בתסליה.
# אסופוס (Asopos) - נהר קטן ביוון.
# אסיה - אשתו של יאפטוס ואמם של הטיטאנים אטלס, אפימתאוס, פרומתאוס ומנואטיוס. ידועה גם בשם "קלימנה" (Κλυμενη).
# בולבה (Bolbe) - נימפת העיר ביירות
# דוריס (Doris) - אמם של הנראידות, נימפות ששכנו בים.
# דיאונה (Dione)
# וולטורנוס (Volturnus)
# זאוקסו (Zeuxo)
# טיברטוס (Tibertus)
# טיברינוס (Tiberinus)
# טיכה (Tyche)
# טלסטו (Telesto)
# ליסיתאה (Lysithea) - אחת מנשות זאוס, ילדה לו את הרקלס (לא האל הרקלס).
# מטיס (Metis) - רעייתו הראשונה של זאוס ואמה של האלה אתנה.
# מיאנדר (Minader) - נהר בדרום מערב טורקיה.
# מליבויאה (Meliboia) - אמו של ליקאון מלך ארקדיה.
# מליה (Melia) - אשתו של פוסידון ומאוחר יותר גם של אחיה אינכוס.
# מרופה
# נילוס (Nillos) - אל הנהר הנילוס.
# סטיקס - האוקיינידה של הנהר סטיקס, שזרם תשע פעמים סביב האדס; זוהי רוח הנהר הנקבית היחידה.
# סקמאנדרוס (Skamandros)
# פילירה (Philyra) - אלת הבושם, יופי, רפואה וכתיבה. אימו של הקנטאור כיירון.
# פלאיונה - אימן של הפליאדות ואשתו של אטלס.
# פנאוס (Peneos) - שמם של מספר נהרות ביוון.
# פרסה (Perse) - אשתו של אפולו.
# צור (Chor) - על שמו העיר הפיניקית צור.
# קברן (Kebren)
# קטילוס (Katillos) - מייסד העיר האיטלקית טבורי.
# קירקה (Kirke)
# קרבן (Karban) - נהר ליד טרויה.
# קליטינו (Klitynno)
# קלימנה (Klymene) (אין מדובר באוקיינידה אסיה)
# קלירואה (Kallirroe) - נימפת מים.
# קפיסוס (Kephissos) - נהר ביוון ואבי נרקיסוס.
# קריניסוס (Krinissos) - נהר בסיציליה.
# רודה (Rhode) - המבוגרת ביותר מבין האוקיינידים, מגינת האי רודוס הנקרא על שמה.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:אלים יווניים
קטגוריה:אלי ים ונהר
קטגוריה:נימפות
דקומנוס

דקומנוס ב[[תדמור שבסוריה]]
דֵקוּמָנוּס (לטינית: Decumanus – עשירי) הוא רחוב רוחבי בעיר רומית החוצה את העיר ממזרח למערב.

בדרך כלל בכל הערים שנבנו על ידי הרומאים ברחבי האימפריה, כמו גם במחנות הצבאיים שלהם, השתמשו בתכנון עירוני כמעט זהה שהיה מבוסס על רשת רחובות סדורה, בצירים צפון-דרום ומזרח-מערב, שבמרכזה עוברים שני רחובות ראשיים "קארדו מקסימוס" (cardo Maximus) בציר צפון-דרום, ו"דקומנוס מקסימוס" (decumanus maximus) בציר מזרח-מערב. במחנה הרומי הייתה "הדרך העשירית" (via decumana או via decimana) הדרך שהפרידה בין הקוהורטה התשיעית לקוהורטה העשירית (כפי שה-via quintana, "הדרך החמישית", הפרידה בין הקוהורטה החמישית לשישית).

בערים רבות, שהיו בעבר קולוניות רומיות, יש זכר לצירים אלה גם כיום. דוגמה לכך היא העיר העתיקה של ירושלים, בה הקארדו המערבי (יש הרואים בו "קארדו מקסימוס") ניכר ברחובות סוק ח'אן א-זית, והמשכו ברחוב היהודים. ה"דקומנוס מקסימוס" הוא למעשה ציר "נחל צולב" המקשר בין שער יפו להר הבית, וניכר היטב ברחוב דוד - הגבול בין הרובע המוסלמי והרובע הנוצרי שמצפון לו, והרובע הארמני והרובע היהודי שמדרום לו. מתווה צירים ראשיים מצטלבים דומה ניתן לראות, לדוגמה, גם בעיר פריז: מסלול הציר המרכזי (cardo maximus) מצפון לדרום נשמר עד היום ברחוב סן ז'ק בגדה השמאלית ורחוב סן מרטן בגדה הימנית; הציר האופקי העיקרי (decumanus) נשמר במסלול רחוב סן אונורה וסן אנטואן, (כיום רחוב ריבולי), עד כיכר הבסטיליה.

==ראו גם==
* מונחון גאוגרפיה עירונית

קטגוריה:אדריכלות רומית
קטגוריה:תכנון עירוני
קטגוריה:רחובות ושדרות
עמוד האש (סרט)

עמוד האש הוא סרט עלילתי ישראלי בשחור-לבן משנת 1959.

==עלילה==
הסרט מספר על מלחמת העצמאות באזור הנגב. עלילת הסרט היא ז'אנר מקובל בקולנוע המלחמתי של "לכודים מאחורי קווי האויב", אך עם הייחוד שבכוח ישנה גם חיילת (נחמה הנדל). הכוח מגלה שהאויב זומם להשמיד עיר בישראל, ובמסע חזרה למפקדה, בניסיון להביא הביתה את הידיעה, נותרים רק שניים, החיילת והחייל דוד (לורנס מונטיין), אשר גם מתאהבים במהלך המסע.

הסרט צולם בקיבוץ רביבים וחברי הקיבוץ וגרעיני נח"ל שימשו כניצבים.

שחקנים נוספים: אורי זוהר בתפקיד יוסי ומיכאל שילה בתפקיד אורי.

הסרט יצא בשנת 1963 גם בגרסה אנגלית בשם "The Pillar of Fire".

==ראו גם==
* היסטוריה של הקולנוע הישראלי: תקופת היישוב ושנות החמישים

==קישורים חיצוניים==

* 

קטגוריה:סרטי 1959
קטגוריה:סרטי דרמה ישראליים
קטגוריה:סרטי מלחמה ישראליים
קטגוריה:סרטי שחור-לבן ישראליים
קטגוריה:צה"ל בקולנוע
התנועה האנתרופופז'ית

התנועה האנתרופופז'ית (Movimento antropofágico) היא זרם אמנותי מודרניסטי שנוצר ופעל בברזיל בשנות העשרים של המאה העשרים, וחתר למזיגה של תרבויות זרות בתרבות המקומית.

== מקור השם ==
שם התנועה נגזר מן "המניפסט האנתרופופז'י" (Manifesto Antropófago) של הסופר, המחזאי והמסאי אוסוואלד דה אנדראדה (Oswald de Andrade), אשר פורסם בשנת 1928 ובישר את עקרונותיה. משמעות המונח אנתרופופז'יה היא קניבליזם - אכילת בשר אדם. ואולם, המניפסט, והתנועה אחריו, לא קראו לאכילת בשר אדם ממש, אלא באופן סמלי בלבד: הם טענו כי התרבות הברזילאית צריכה לבלוע רעיונות וביטויים אמנותיים מתרבויות אחרות, חיצוניות לה, כמו זו הצפון-אמריקנית והאירופית וכמו התרבויות האמריאינדיאנית, האפריקנית והאסיאתית.

== השפעות מאוחרות ==
כארבעים שנה לאחר שהועלו רעיונות התנועה האנתרופופז'ית הם התגלגלו באופן זה או אחר לרעיונות העומדים בבסיס זרם הטרופיקליה. ההבדל המרכזי בין שני הזרמים הוא שבעוד שהתנועה האנתרופופז'ית חתרה ליבוא של רעיונות וביטויים אמנותיים גבוהים, ביקשה הטרופיקליה להפנים כל ביטוי אמנותי בעל ערך אסתטי, אליטיסטי או פופולרי.

קטגוריה:אסכולות באמנות
קטגוריה:ברזיל: תרבות
נופך

נופך (נֹפֶךְ) הוא יישוב קהילתי בשטחי המועצה האזורית חבל מודיעין, בין רינתיה לבארות יצחק. הוא נקרא על שם אחת מאבני החושן ("נֹפך ספיר ויהלֹם" - שמות כ"ח, י"ח), שכן היישוב נבנה כחלק מהקמתם של שני יישובים סמוכים - ברקת ואחלמה (כיום - בית עריף) - שאף הם שמות אבנים מהחושן. את הסדרה המשיך היישוב שוהם הסמוך, שאף הוא נושא בשם אחת מאבני החושן, ומערך רחובותיו רומז לצורת החושן.

היישוב נוסד ב-1949 על אדמות הכפר הערבי רנתיה, שננטש במהלך מלחמת העצמאות, וזאת על ידי עולים יוצאי צפון אפריקה (מרוקו) כיישוב של חוצבים.

ביישוב נמצאים מבני-אבן ערביים מן התקופה העות'מאנית.

==קישורים חיצוניים==

* [https://web.archive.org/web/20090808071459/http://www.modiin-region.muni.il/Heb/?catid=198 נופך] באתר המועצה האזורית חבל מודיעין
* מיכאל יעקובסון: [http://michaelarch.wordpress.com/2012/11/13/סיבוב-בשרידי-כפרים-ערבים-בסביבת-פתח-תק/ על שרידי הכפר רנתיה בשטח היישוב נופך] באתר חלון אחורי, 13 בנובמבר 2012

==הערות שוליים==

קטגוריה:יישובים שהוקמו ב-1949
קטגוריה:ישראל: יישובים קהילתיים
הר הלל

הר הלל (בערבית: جَبَل العَرُوس, ג'בל אל-ערוס, הר הכלה) הוא הר דמוי חרוט בגליל העליון אשר נמצא בשמורת הרי מירון, כ-2 ק"מ ממזרח ליישוב בית ג'ן. ההר מתנשא לגובה של 1,071 מטר מעל פני הים, והוא מהגבוהים מפסגות הרי מירון והגליל. מפיסגת ההר יש תצפית על הרי מירון והסביבה. ההר נקרא על שם הלל הזקן, הקבור על פי המסורת במירון הקדומה. בקרבת ההר נמצא מעיין עין הזקן גם הוא על שם הלל, המהווה את תחילתו של נחל כזיב.

הצמחייה בהר עשירה ומגוונת, ויוצרת חורש ים-תיכוני צפוף. העץ הנפוץ בחורש הוא אלון מצוי. על העצים יש מטפסים רבים, ובהם זלזלת הקנוקנות, זלזלת מנוצה, יערה איטלקית, קיסוסית קוצנית ופואה מצויה. כמו כן ניתן למצוא בצידי השבילים בתקופת האביב מינים רבים של סחלבים כגון סחלב אנטולי, סחלב איטלקי וסחלב מצויר. בהר פורחת בחודש אפריל אדמונית החורש, צמח ייחודי הגדל בארץ אך ורק בהר הלל ובחלקו העליון של נחל כזיב. במורדותיו המזרחיים של ההר נסלל שביל, המוביל אל אתר הפריחה הייחודי של הפרח. אל השביל ניתן להגיע מהיישוב בית ג'ן ומהכפר עין אל אסד. בתחילת השביל נמצא חניון מוסדר ועמדת פיקוח של רשות הטבע והגנים. בעונת הפריחה, ממוקמים בה פקחים, שמכוונים את התנועה ומפקחים על המטיילים הבאים לחזות בפריחה של הפרח המוגן.

== קישורים חיצוניים ==
* [http://www.mapa.co.il/ng/buildrecord_locked.asp?id=17416 האדמוניות בהר הילל], אתר מפה.
* [http://www.mapa.co.il/ng/buildrecord_locked.asp?id=2924 הר הילל], אתר מפה.
* [http://www.tiuli.com/track_info.asp?track_id=111 הר הילל], אתר טיולי.
* [http://www.snunit.k12.il/www_teva_trips/meron1.html טיול בהרי מירון], אתר סנונית.

קטגוריה:הגליל העליון: הרים
קטגוריה:הלל הזקן
שבלול (אלבום)

שבלול הוא שם אלבומם המשותף של אריק איינשטיין ושלום חנוך שיצא ב-1970, ומבוסס על סרט הקולנוע "שבלול". האלבום הוא אחד מראשוני אלבומי הרוק הישראלי.

זהו אחד האלבומים המצליחים ביותר של איינשטיין ואחד האלבומים הישראליים המוערכים והחשובים בכל הרוק הישראלי. הוא דורג במקום החמישי ברשימת "100 האלבומים הישראליים הטובים ביותר" של ידיעות אחרונות. הוא נבחר ל"אלבום הישראלי האהוב ביותר בכל הזמנים" על ידי הקהל בדירוג שערכו עיתון מעריב, רשת ג' ואתר האינטרנט Mako. יואב קוטנר תיאר אותו בתור "יצירת מופת ונקודת ציון חשובה בהיווצרות הרוק הישראלי".

==רקע==
שלום חנוך הלחין את כל שירי האלבום, וכתב את המילים לרובם. שירים רבים מהאלבום הפכו ללהיטים, בהם "אבשלום" (מילים: יהונתן גפן וחבורת לול), "למה לי לקחת ללב" (מילים: חנוך ואיינשטיין), "מה אתה עושה כשאתה קם בבוקר" (חנוך) ונעימת "שבלול". האלבום כולל שירים שנכללו בסרט "שבלול", בחלקם בגרסאות שונות. באלבום גם נכלל הקטע האוונגרדי "שונות", שכולל חיקויים ומחוות למחזות ודמויות מוכרות מאותה תקופה.

את איינשטיין ושלום חנוך מלווים חברי להקת "הצ'רצ'ילים": חיים רומנו ורוב הקסלי, מיקי גבריאלוב ועמי טרייבטש, וכן יעקב נגר, אהרל'ה קמינסקי, שמוליק ארוך ונעם שריף.

על פי הנעימה "שבלול" שבאלבום כתב איינשטיין את מילות השיר "ברלה צא", שהקליט עבור אלבומו "שירי ילדים" מ-1971. השיר נכלל גם באלבומו "יסמין". השיר "מה שיותר עמוק יותר כחול" מתוך האלבום נהפך ב-1976 ליצירה באורך תשע דקות שפתחה את האלבום "סוף עונת התפוזים" של להקתו של חנוך, "תמוז".

לשירי האלבום נעשו מספר גרסאות כיסוי מפורסמות. אלבומם של רוקפור "בחזרה לשבלול" הוא אלבום מחווה לאלבום (למרות שהוא מכיל גם שירים מתוך האלבומים פוזי ופלסטלינה). להקת זקני צפת פרצה לתודעה הציבורית עם גרסת כיסוי בסגנון פאנק רוק לשיר "מה אתה עושה כשאתה קם בבוקר".

האלבום יצא לראשונה במהדורת דיסק ב-1988. ב-2004 יצא במהדורה שכללה מאסטרינג חדש ושלושה קטעי בונוס: גרסאות באנגלית לשלושה משירי האלבום. ב-2018 יצאה מהדורה מחודשת של האלבום, כאשר החידוש העיקרי היה ששירי האלבום נלקחו מסרטי ההקלטה המקוריים שלהם, ולא הומרו מתקליט כמו במהדורות הקודמות. המהדורה יצאה במסגרת המארז "אריק איינשטיין: שיר שחלמתי" של חברת פונוקול.

==רשימת רצועות==

===קטעי בונוס ממהדורת 2004===

==משתתפים==
*אריק איינשטיין - שירה
*שלום חנוך - שירה, הפקה מוזיקלית, מלחין, מעבד ראשי, קולות רקע, גיטרה אקוסטית

===הצ'רצ'ילים===
*חיים רומנו - גיטרה חשמלית ואקוסטית
*רוב הקסלי - גיטרה חשמלית ואקוסטית
*מיקי גבריאלוב - ניהול הקלטה, גיטרה בס
*עמי טרייבטש - תופים

===משתתפים נוספים===
*יעקב נגר - פסנתר והאמונד
*אהר'לה קמינסקי - תופים וטמבורין ב"אבשלום" וב"למה לי לקחת ללב"
*שמוליק ארוך - גיטרה בס ב"אבשלום" וב"למה לי לקחת ללב"
*ממלו גאיטנופולוס - חליל
*נעם שריף - עיבוד מיתרים ב"אבשלום"
*צבי שיסל - מפיק
*אלונה איינשטיין - צילומים
*דוד טרטקובר - עיצוב עטיפה

==הערות שוליים==

קטגוריה:אלבומי רוק ישראליים
קטגוריה:אלבומי אריק איינשטיין
קטגוריה:אלבומי שלום חנוך
קטגוריה:אלבומי חברת פונוקול
קטגוריה:שבלולים בתרבות
קטגוריה:אלבומים משותפים
רינה שליין

רינה שליין (2 באפריל 1945 - 5 בנובמבר 2012) הייתה סופרת ילדים ישראלית.

==ביוגרפיה ==
שליין נולדה בתל אביב. היא התגוררה בנוה מונוסון. בשנותיה האחרונות כתבה עשרות סיפורים קצרים בהשראת נכדיה והוציאה לאור ספרונים רבים ואהובים על ידי ילדים רבים.

רבים משיריה וסיפוריה של שליין הופיעו בעיתוני הילדים "דבר לילדים" ו"כולנו".

בשנת 1997 זכתה שליין בפרס "ע"ש עליזה ברקאי לספרות לילדים" על ספרה "עניין אישי".

==מספריה==
להלן רשימה של כמה מספריה:

== קישורים חיצוניים ==
* 

==הערות שוליים==

קטגוריה:סופרות ילדים ונוער ישראליות
קטגוריה:סופרות ישראליות
קטגוריה:סופרות כותבות עברית
קטגוריה:סופרי ילדים ונוער ישראלים
קטגוריה:סופרים ישראלים
קטגוריה:סופרים כותבי עברית
קטגוריה:ישראלים שנולדו ב-1945
קטגוריה:ישראליות שנולדו ב-1945
קטגוריה:ישראלים שנפטרו ב-2012
קטגוריה:ישראליות שנפטרו ב-2012
Xfce

Xfce היא סביבת שולחן עבודה בממשק משתמש גרפי בקוד פתוח עבור מערכות הפעלה דמויות-יוניקס כגון לינוקס וסולאריס. Xfce נודעת בשל שימושה הנמוך במשאבי מערכת וכתוצאה מכך מהירות העבודה הגבוהה שלה, גם על מערכות מיושנות.

שמה של סביבה זו היה במקור XFce, קיצור של "XForms Common Environment". מאז שוכתב הקוד שלה פעמיים והיא כבר איננה משתמשת בערכת הכלים XForms, אך השם (שנכתב כעת עם F קטנה) נשאר ללא משמעות ממשית.

כמו סביבות עבודה אחרות, גם Xfce מבוססות על מספר ספריות בסיסיות ואסופת תוכנות המשתמשות בהן. Xfce מתורגמת ברובה לעברית, ותומכת באופן מלא בעברית.

למרות שאיננה פופולרית כברירת מחדל כמו סביבות העבודה GNOME ו־KDE, ניתן בכל זאת למצוא אותה במספר הפצות לינוקס, דוגמת זובונטו, דביאן, פדורה וכן Arch Linux.

==תוכנה==
ישנן מספר תוכנות המגיעות עם סביבת שולחן עבודה זו. העיקריות שבהן הן:
*Xfwm - מנהל חלונות
*Thunar - מנהל קבצים
*Xfburn - תוכנת צריבה
*Parole - נגן מדיה
*Orage - תוכנת לוח שנה
*Mousepad - עורך טקסט
*Clipman - תוכנת לוח העתקה

==קישורים חיצוניים==

* 

* [https://github.com/xfce-mirror הדף של Xfce] ב־GitHub

== הערות שוליים ==

קטגוריה:תוכנה חופשית
קטגוריה:GTK+&lrm;
קטגוריה:ממשקי משתמש במחשב
קטגוריה:מערכת החלונות X
California (אלבום של מיסטר באנגל)

California הוא אלבומה השלישי והאחרון של להקת מיסטר באנגל משנת 1999.

האלבום אמור היה לצאת ב-8 ביוני ב-1999, אך חברת האחים וורנר העדיפה להוציא במקומו את האלבום בעל השם הדומה Californication של להקת הרד הוט צ'ילי פפרז. החברה טענה כי הוצאתם של שני האלבומים בו זמנית הייתה פוגעת בהיקף המכירות או יוצרת בלבול כלשהו - מיסטר באנגל היא להקת "נישה", ואילו רד הוט צ'ילי פפרז היא להקה מסחרית הרבה יותר. דבר זה עורר מתח בין שתי הלהקות.
בסופו של דבר, האלבום יצא לאור ב-13 ביולי 1999.

"קליפורניה" הוא האלבום האחרון של מיסטר באנגל (מלבד הופעות מוקלטות מ-1999 ו-2000) עד התפרקותם הרשמית.

== רשימת השירים ==

== להקה ==
* מייק פאטון - שירה
* טרבור דן - בס
* דני חפץ - תופים
* קלינטון "Bar" מק'קינון - סקסופון
* טריי ספרואנס - גיטרה

== נגנים אורחים ==
* ביל בנובץ - קרן אנגלית
* סאם באס - צ'לו
* הנרי דוצ'ארם - אקורדיון
* טימב האריס - חצוצרה
* מאריקה יוג'ס - צ'לו
* אייבינד קנג, קארלה קילסטדט, בן בארנס - ויולה וכינור
* מייקל פלוקין - מפוחית
* דייוויד פיליפס - גיטרת פדאל חשמלית
* לארי רייגנט - קרן צרפתית
* ג'יי סטבלי - סימבאלום
* אהרון סימן - פסנתר בשיר 6
* ויליאם וויננט - תוף באס, טימפאני, טם טם, מאלטים

== צוות ==
* ג'אסטין פלפס, ג'וש הלר - טכנאי נוסף
* טריי ספרואנס - טכנאי, אסטרטג הפקה
* אדאם מוניוס - טכנאי נוסף, מיקס, עריכה דיגיטלית
* גיבס צ'פמן, רוב וורט'ינגטון - מיקס
* ג'ורג' הורן - מאסטרינג
* מיסטר באנגל - הפקה
* בילי אנדרסון - טכנאי
* מאקי אוסבורן - תוכנית ועיצוב גרפי
* מלקולם הילר - צילום
* מוניקה סאיד - פרסום
* אליזבת' גרגורי - ייצוג

==קישורים חיצוניים==

קטגוריה:אלבומי 1999
קטגוריה:אלבומים באנגלית
קטגוריה:אלבומי חברת וורנר רקורדס
יום

שעות האור ב[[גריניץ' בשנת 2007; שעון קיץ מונהג מסוף מרץ עד סוף אוקטובר]]
יום הוא מכלול של שעות היממה המוארות, מזריחת השמש ועד שקיעתה, להבדיל מלילה. לעיתים קרובות מושג המילה "יום" מורחב להכליל את שעות הלילה (כהגדרת "יממה"), למשל בחלוקת השבוע: יום ראשון, יום שני וכו'. להלן נייחס את המושג "יום" למשמעות הראשונית – שעות היממה המוארות.

גם לאחר התרחבות השימוש בתאורה מלאכותית, עיקר פעילותם של בני האדם הוא בשעות היום. על מנת להפחית את הצורך בתאורה מלאכותית, נהוג במדינות רבות לעבור לשעון קיץ, כך ששעות פעילות בני האדם תהא בשעות היום.

==ימי השוויון וההיפוך==

אורך היום משתנה במהלך השנה: בחצי הכדור הצפוני, היום הקצר ביותר הוא 21 בדצמבר, והיום הארוך ביותר הוא 21 ביוני. בחצי הכדור הדרומי, היום הקצר ביותר הוא 21 ביוני, והיום הארוך ביותר הוא 21 בדצמבר. בשני ימים בשנה, אורך היום שווה לאורך הלילה – ימים אלה מתרחשים בנקודת השוויון.

בשני הקטבים היום והלילה נמשכים כל אחד שישה חודשים. כאשר בקוטב אחד יש אור יום, בקוטב השני חושך, לאחר חצי שנה המצב מתחלף.

==היום בהלכה==
ביהדות (בנוגע לרוב המצוות חוץ מדיני קדשים) היום הולך אחר הלילה. היינו זמן התחלפות התאריך הוא בתחילת כל לילה.

היום מתחיל עם עלות השחר – זמן הופעת אור השמש על פני השמיים, למרות שהשמש עצמה איננה נראית, ועודנה מתחת לאופק אך לכתחילה היום מתחיל מהנץ החמה – זמן הופעת השמש בפועל. היום מסתיים עם שקיעת החמה, שלאחריה מתחיל זמן "בין השמשות" עד צאת הכוכבים.

שעה בהלכה על פי רוב היא חלוקה של היום ל-12 שעות זמניות (ולא של היממה ל-24), ולכן אורכה של שעה זמנית משתנה בהתאם להשתנות אורך היום על פני עונות השנה.

==במיתולוגיה היוונית==
על פי התיאוגניה מאת הסיודוס "יום"-המרה (ביוונית: Ημέρα) היא נקבה והיא בתם של ניקס (הלילה) ושל אחיה ארבוס (העלטה), שניהם צאצאיו של כאוס. בתיאורו את טרטרוס, מתייחס הסיודוס להמרה כאחותה של ניקס ולא כבתה.

== ראו גם ==
* יממה
* לילה

==לקריאה נוספת==
* אנציקלופדיה התלמודית כרך כ"ב תשנ"ה מעמ' שס"ג

==קישורים חיצוניים==

* [http://hebrew-academy.org.il/2013/09/01/במעגלות-הזמן/ המילה "יום"], באתר האקדמיה ללשון העברית
* 

קטגוריה:זמן
תרבות חומרית

נאוליתיים כגון: צמידים, ראש גרזן, אזמלים וכלים להברקה.]] 
בארכאולוגיה, סוציולוגיה ואנתרופולוגיה, המונח תרבות חומרית (מהמילה חומר) מתייחס להיבט המוחשי-מעשי של תרבות מסוימת, בניגוד לתרבות הרוחנית שאינה חומרית.<ref></ref><ref>Uzi Baram, Material Culture, Commodities, and Constumption in Palestine, 1500-1900, Unpublished Ph.D dissertation, University of Massachusetts, Amherst 1996</ref>

התרבות החומרית היא מכלול החפצים הגשמיים (כלים, ציוד, יצירות אמנות וכדומה) והתהליכים שנוצרו על ידי בני אדם שהשתייכו לתרבות מסוימת או שימשו אותם לביצוע משימות משותפות או אישיות וכן הטכנולוגיה בה יוצרו. לדוגמה: מבנים (אוהל או וילה), לבוש, כלים (תנור מיקרוגל, מזגן).

כל חברה מייצרת חפצים לשימושה, יכולות הייצור ומידת התחכום מתפתחות עם הזמן עקב פיתוח ואימוץ טכנולוגיות והתפתחות המדע. הטכנולוגיה משקפת את הידע שהחברה צברה ומיישמת כדי להתקיים בסביבה הפיזית שלה [האוהל הבדואי, האינטרנט – כשפת תקשורת בחברות בינלאומיות].<ref></ref> 

ההיבט החומרי נותן בעיקר מענה לצרכים האינסטרומנטליים של האנשים, עוזר בארגון החיים, בכלכלה ובהישרדות.

תרבויות בודדות קופאות על שמריהן ולא מפתחות טכנולוגיות חדשות, אולם רוב החברות מייצרות לעצמן מוצרים על פי צורכי חבריהן.

בכל תקופה ובכל תרבות שיא כושר הייצור שונה מאשר בתרבויות ובתקופות אחרות, ולכן יש לבחון כל תרבות חומרית בהתאם לתקופתה ודרך החשיבה של התרבות אותה בוחנים.

על סמך תוצריה החומריים של חברה, ניתן להסיק מסקנות לגבי תרבותה הלא חומרית, וזאת מאחר שחפצים נועדו לענות על צורך או רצון, ברצונות ובצרכים גלומים רכיבי תרבות כמו נורמות, ערכים ואמונות, ובמימושם גלום הידע הצבור בחברה הנדונה.<ref></ref><ref></ref>

== קישורים חיצוניים ==

* 

== הערות שוליים ==

קטגוריה:תרבות
קטגוריה:ארכאולוגיה
סלטה

העיר סלטה (בספרדית: Ciudad de Salta) היא עיר הבירה של הפרובינציה סלטה אשר נמצאת בצפון מזרח ארגנטינה. העיר נמצאת ממזרח לרכס הרי האנדים, ומושפעת מהקירבה (היחסית) לבוליביה - בסביבתה מצויים כפרים אינדיאנים המושפעים מהתרבות בבוליביה. 

סלטה היא העיר השמינית בגודלה בארגנטינה, ובה כ-460 אלף תושבים. מעט צפונית לה, ממוקמת העיר חוחוי.

בקרבת העיר נמצאת גבעת "סן ברנרד" שניתן לעלות אליה ברכבל (או כ-1000 מדרגות). בפיסגה יש רחבת תצפית על העיר והאנדים ברקע.

==היסטוריה==
סלטה נוסדה ב-1582 על ידי הקונקיסטאדור הספרדי ארננדו דה לרמה כמוצב בין לימה ובואנוס איירס.

במהלך מלחמת העצמאות של ארגנטינה, העיר הפכה לנקודה אסטרטגית כלכלית וצבאית בין פרו והערים הארגנטינאיות. העיר יצאה פגועה קשות מהמלחמה מבחינה פוליטית והייתה במצב של פשיטת רגל למשך רוב המאה ה-19, אך גל מהגרים בסוף המאה ה-19 ובמאה ה-20 שיקם את המסחר והחקלאות בעיר.

==תחבורה==
נמל התעופה הבינלאומי מרטין מיגל דה גואמס ממוקם במרחק של 7 ק"מ דרום-מערבית למרכז סלטה ומשרת אותה.

==הקהילה היהודית==
הקהילה היהודית בסלטה מונה כ-1000 איש. רב הקהילה הוא הרב רפאל טוויל שליח חב"ד.

==גלריה==
<gallery>
קובץ:Salta-Square2.jpg
קובץ:Salta-Street1.jpg
קובץ:Catedral_de_Salta_1.jpg
</gallery>

==קישורים חיצוניים==

* 
* 

קטגוריה:סלטה: ערים
קטגוריה:פרובינציות ארגנטינה: ערי בירה
קטגוריה:יישובים שהוקמו במאה ה-16
עמלנות

קבוצה עוברת פעולת עמלנות
מכינים ראש טורקי
עמלנות היא מלאכת יד הנעזרת בחומר גלם לעשייה יצרנית. לרוב משתמשים בחומרי גלם פשוטים ונפוצים כמו חבלים או שיירי פסולת על מנת לחנך לשמירת איכות הסביבה ולהדגים את חשיבות המיחזור.

כמו כל פעולה משותפת, גם עמלנות מסייעת בפיתוח הרגלים חברתיים-חינוכיים. תכונה נוספת הבאה לידי ביטוי בעמלנות היא היצירתיות, החניך מקבל את הבסיס ובעזרת הדמיון יוצר דברים חדשים ומקוריים משלו.

בתנועת הצופים העמלנות היא אחת מתוך חמשת עקרונות הצופיות, והיא נלמדת כמיומנות לכל דבר.

== דוגמאות לעמלנות ==
* ראש טורקי – המשמש כענד לעניבה.
* פלטות – פלטות העשויות מחבלים. השימוש המקורי שלהן היה להיות משטח לסירים.
* אגרוף קוף – כדור מחבלים. השימוש המקורי שלו היה להיות משקולת.

==קישורים חיצוניים==

קטגוריה:מלאכת יד
קטגוריה:מיחזור
מלון דיסנילנד

מלון דיסנילנד ב[[הונג קונג.]]
מלון דיסנילנד (באנגלית: Disneyland Hotel) הוא שמם של שלושה מלונות של חברת וולט דיסני המצויים באתרי הנופש של החברה.

==אתר הנופש דיסנילנד==
לוגו מלון דיסנילנד
מלון דיסנילנד שבאנהיים בקליפורניה תוכנן על ידי משרד האדריכלים Pereira & Luckman (פריירה ולאקמן) והחל לפעול בשנת 1955. עד שנת 1988 לא היה המלון בבעלות חברת וולט דיסני.

כאשר הקים וולט דיסני את פארק השעשועים דיסנילנד, עלויות בניית הפארק עלו על 17 מיליון דולרים, לחברת וולט דיסני לא נותר די כסף להקים את המלון שאמור היה להיבנות בסמוך. דיסני וג'ק ורת'ר חתמו על הסכם לפיו ורת'ר יקים וינהל את המלון. על פי החוזה ורת'ר יכול להשתמש בשם "מלון דיסנילנד" על כל מלון שיקים בקליפורניה עד שנת 2054.

כאשר מייקל איזנר הפך מנכ"ל חברת וולט דיסני בשנת 1984 הוא רצה לבטל את ההסכם, אולם ורת'ר סירב. רק לאחר מותו של ורת'ר רכשה חברת וולט דיסני את חברתו של ורת'ר במטרה לבטל את החוזה. במסגרת רכישה זו הפכה חברת וולט דיסני לבעלים של ספינת הוד מלכותה המלכה מרי שעגנה בלונג ביץ'.

המלון מורכב משלושה מגדלים ומקושר באמצעות מערכת המונורייל של דיסנילנד לדאונטאון דיסני ולדיסנילנד.

==אתר הנופש דיסנילנד פריז==

left
מלון דיסנילנד שנבנה באתר הנופש דיסנילנד פריז במרנה לה ול שבפריז בנוי בסגנון ויקטוריאני. המלון, שנבנה בשנת 1991 נמצא בכניסה לפארק השעשועים דיסנילנד פריז, והמבקרים בפארק נכנסים אליו בעוברם מתחת למבנה המלון. המלון הוא המפואר והיקר במלונות אתר הנופש.

==אתר הנופש דיסנילנד הונג קונג==

left
מלון דיסנילנד השלישי שנפתח היה המלון באתר הנופש דיסנילנד הונג קונג שבמפרץ פני באי לנטאו שבהונג קונג. התמה שבבסיס המלון היא מטע כותנה טרופי. המלון ממוקם בסמוך לנמל דיסנילנד על אדמה שיובשה מן הים. המלון נפתח ב-12 בספטמבר 2005. המלון תוכנן ונבנה, בדומה ליתר מבני אתר הנופש, בהקפדה על שיטות וכללי הפנג שווי, והוא דומה לאתר הנופש והספא הפלורידיאני הגדול של דיסני בדיסניוורלד.

==אתר הנופש טוקיו דיסני==
מלון דיסנילנד באתר הנופש טוקיו דיסני נפתח בשמיני ביולי 2008. מלון זה, שאינו בבעלות חברת וולט דיסני נבנה על ידי הבעלים של האתר - חברת ארצות המזרח. המלון נבנה בסגנון המלונות בדיסנילנד פריז ובדיסנילנד הונג קונג, והוא ממוקם בכניסה לפארק.

==קישורים חיצוניים==

קטגוריה:דיסני: פארקי שעשועים
קטגוריה:דיסנילנד
קטגוריה:דיסנילנד פריז
קטגוריה:דיסנילנד הונג קונג
שדאות

איש צוות חיל האוויר האמריקאי בונה מחסה במהלך אימון שדאות ארקטי
שדאות היא צורת ההתמודדות של יחיד או קבוצה בטבע כאשר הם חסרים חפצים שימושים מחיי היומיום. בנוסף, משמש המושג שדאות ללימוד טכניקות שליטה בשטח. בצה"ל כוללת הטירונות הקרבית שבוע שדאות. מקור המושג במילה שדה.

מיומנות השדאות שימושית במצבים בהם קבוצה נמצאת לבד בטבע כשאיננה תלויה בדבר, ופועלת בשיתוף ליצירת תנאים מינימליים ובסיסיים לשהייה מצומצמת במרחב ובזמן. לעיתים חברי הקבוצה מגיעים לא מאורגנים ומצוידים לטבע אלא עם ציוד בסיסי בלבד (דוגמת גפרורים, שתייה, ביגוד ותיק גב) אך במקרים רבים הם מגיעים בציוד הישרדות ושדאות כגון אולר, אוהלים, חבלים, גזיה, ביגוד מתאים ואפילו כלי נשק (כגון רובה ציידים וסכין קומנדו). השדאות היא מיומנות שימושית מאוד בהקשר הצבאי, לא רק בהקניית יכולת הישרדות לחיילים בשטח, אלא גם בניווטים, בניצול השטח להסוואה צבאית ומנגד לגישוש ומעקב אחרי אנשים אחרים.

מצבים ופעילויות בהם השדאות היא שימושית ונפוצה במיוחד כוללים טיולים בטבע, טיולי ליקוט ובישולי שדה, מחנאות, ציד, אימוני ניווט, אימוני הישרדות, פעילות צבאית ועוד.

הפעלות ואימוני שדאות הן הפעלות העוסקות בפיתוח יכולת ההסתכלות בסביבה הקרובה, ערנות ושימת לב לפרטים, רכישת ידע ומיומנויות בתחומי ההתמצאות בשטח, יכולת תקשורת לא מילולית, הכרת תוואי הסביבה, כישורי הישרדות, בישול בתנאי שדה ושימוש בצמחים שונים.
הפעלות שדאות אופציונליות הן: טיולים, בישולי שדה וטיולי הישרדות. במהלך הפעלות שדאות נחשף החניך למכשולים ולאתגרים שמציב הטבע, דבר שגורם לפיתוח רצון ומוטיבציה בקרבו ללמידת המיומנויות השונות. הדלקת האש מעצים לחים, החייאת האש, אבטחת האש, בישול משמעותי בתנאי שטח וכל הנגזר ממנו, החל מבחירת סוג הכירה, וכלה בפיתוח ולקיחת אחריות דוגמת ניקוי הכלים (ללא שימוש במים), יוצרים סיטואציות בהן נקלע החניך למצבים בהם נכפה עליו לאלתר, ליזום, לקחת אחריות, לפתח חשיבה ולמידה חווייתית בהתנסות. הפקת וטיהור מים מהטבע, איסוף טל, עיקוב (פענוח עקבות), התמצאות בצמחי תועלת, איתות במורס ובסמפור, ידיעת הגשת עזרה ראשונה הן בעיקר טכניקות הישרדות, תקשורת והתמצאות המפתחות תחושת קרבה ושייכות לטבע ומדגישות את המעמד של האדם מול הטבע ושל האדם מול שאר בעלי החיים השוכנים בטבע. החניך מפנים כי האדם אינו מעל הטבע כי אם מרכיב במכלול העצום שלו בדומה לשאר בעלי החיים ובשונה מהם, שכן הם רבים ממנו מאוד.

חוויות ותובנות נוספות שיוצרת השדאות הן: פריקת מתחים, התמודדות עם מרחב כלשהו חדש והיכרות עמו, למידה קוגניטיבית, חוויית פשטות וקרבה, העמקת ההבנה של מעמד ויחסי אדם-טבע, למידה בהתנסות וכן חוויית גיבוש והתמודדות.

==ראו גם==
* ניווט
* אוהל
* יכולות הישרדות

==קישורים חיצוניים==
* סא"ל גלעד פסטרנק, [https://www.maarachot.idf.il/2022/%D7%92%D7%99%D7%9C%D7%99%D7%95%D7%A0%D7%95%D7%AA/%D7%9E%D7%A2%D7%A8%D7%9B%D7%95%D7%AA-494/%D7%99%D7%9B%D7%95%D7%9C%D7%95%D7%AA-%D7%94%D7%A9%D7%93%D7%90%D7%95%D7%AA-%D7%95%D7%94%D7%A9%D7%98%D7%97-%D7%A9%D7%9C-%D7%9C%D7%95%D7%97%D7%9D-%D7%94%D7%97%D7%99-%D7%A8-%D7%91%D7%A9%D7%93%D7%94-%D7%94%D7%A7%D7%A8%D7%91-%D7%94%D7%9E%D7%95%D7%93%D7%A8%D7%A0%D7%99-%D7%99%D7%A1%D7%95%D7%93-%D7%97%D7%A9%D7%95%D7%91-%D7%9C%D7%A0%D7%99%D7%A6%D7%97%D7%95%D7%9F-%D7%90%D7%95-%D7%9E%D7%96%D7%9B%D7%A8%D7%AA-%D7%9E%D7%AA%D7%A7%D7%95%D7%A4%D7%95%D7%AA-%D7%A2%D7%91%D7%A8/ יכולות השדאות והשטח של לוחם החי"ר בשדה הקרב המודרני], [https://www.maarachot.idf.il/ מתוך אתר "מערכות",] 23.08.2022

*